Marxuquera augmenta el nombre d'activitats durant les festes nadalenques
19 desembre 2019

## Marxuquera augmenta el nombre d'activitats durant les festes nadalenques19 desembre 2019Última actualització: 14 juliol 2025

![](../gestion/img/_AO_9885-copia.jpg)  
  

El president de la Junta de Districte de Marxuquera, Jose Manuel Prieto; acompanyat per Jacobo Romero, presidents de l'Associació de Festers de Marxuquera; han presentat aquest matí les activitats que s'han organitzat a la barriada amb motiu de les festes nadalenques.

**Jose Manuel Prieto** ha incidit que en aquest any s'ha fet un esforç especial per augmentar les activitats que se celebren durant el Nadal organitzades per la Junta de Districte i la comissió de Festers. "_Volem que tothom puga sentir i gaudir aquestes festes, sobretot els més menuts. Tindrem visita del Pare Noel i el seu patge per recollir les cartes i el 24 de desembre el Pare Noel lliurarà els regals als nens i nenes amb el Centre Social_".

**Jacobo Romero**, va voler agrair a l'Ajuntament i a la Junta de Districte la col·laboració que presten per posar en marxa totes les activitats programades. "_Per a nosaltres són unes dates molt importants i com a associació hem organitzat diverses activitats adreçades a tots els públics_".

**Programació d’Activitats: Nadal a Marxuquera 2019 2020**

**Dissabte 21 de desembre**

\- 21.30 h. Sopar del Pobre al Centre Social (Més informació al Facebook de Festes Marxuquera; reserves fins al 19/12/19).

  
**Dimarts 24 de desembre**

\- 10.30 a 13.30 hores. Plaça de l’Ermita  
El Pare Noel ens visita a la seua caseta nadalenca, vol que li conteu les anècdotes que vos han passat aquest any. A més, podrà jugar amb els jocs que hem preparat per tu!  
\- De 15.30 a 18.30 hores: Arreplegada de les cartes per al Pare Noel.

\- 19.30h: Arribada del Pare Noel al Centre Social de Marxuquera, acompanyat pels seus ajudants, on faran lliurament dels regals a cada xiquet/a.

01 h: Celebració de la Nit de Nadal al Centre Social després de sopar.  
Organitzat per la Comissió de Festes de Marxuquera.

  
Diumenge 29 de desembre  
\- De 17.30 a 20.30 hores. Plaça de l’Ermita.  
El patge Reial ens espera per portar-li la carta per als Reis Mags d’Orient. A més, gaudiràs dels jocs de fusta. Organitzat pel Departament de Comerç.  
L’Associació de festers de Marxuquera, realitzarà un taller de rotllets de canella, taller de manualitats nadalenques i xocolatada per als assistents.

Dimarts 31 de desembre:

\- Sopar de càtering de Cap d'Any i fi de festa al Centre Social. (Informació de menú i detalls al facebook de Festes Marxuquera; data límit per a reservar el 24 de desembre).